SODBA SODIŠČA ZA USLUŽBENCE

EVROPSKE UNIJE (prvi senat)

z dne 16. julija 2015

EJ in drugi

proti

Evropski komisiji

„Javni uslužbenci — Uradniki — Reforma Kadrovskih predpisov — Uredba št. 1023/2013 — Vrste delovnih mest — Prehodna pravila o razvrstitvi v eno od vrst delovnih mest — Člen 30(2) Priloge XIII h Kadrovskim predpisom — Pravniki — administratorji iz naziva AD 13 v pravni službi Komisije — Položaj ‚pravnih svetovalcev‘ in ‚članov pravne službe‘ — Pravila za uvrstitev v naziv AD 13 na podlagi Kadrovskih predpisov iz leta 2004 — Napredovanje na podlagi člena 45 Kadrovskih predpisov — Imenovanje na podlagi člena 29(1) Kadrovskih predpisov — Razvrstitev v vrsti delovnih mest ‚svetovalec ali enakovredna funkcija‘ in ‚administrator v prehodnem obdobju‘ — Akt, ki posega v položaj — Pojem ‚znatne odgovornosti‘ — Pojem ‚posebne odgovornosti‘ — Enako obravnavanje — Upravičenost do napredovanja v naziv AD 14 — Legitimno pričakovanje — Načelo pravne varnosti“

Predmet:

Tožba, vložena na podlagi člena 270 PDEU, ki se za Pogodbo ESAE uporablja v skladu z njenim členom 106a, s katero EJ in 19 drugih tožečih strank, katerih nerazkrita imena so navedena v prilogi, v bistvu predlagajo razglasitev ničnosti posamičnih odločb, ki jih je organ Evropske komisije za imenovanja po njihovem mnenju sprejel po tem, ko je 1. januarja 2014 začela veljati Uredba (EU, Euratom) št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije (UL L 287, str. 15), in s katerimi so razvrščene na delovno mesto, ki znotraj Komisije nosi naziv „glavni administrator v prehodnem obdobju“ in ustreza vrsti delovnega mesta „administrator v prehodnem obdobju“, kot ga uvaja navedena uredba.

Odločitev:

Posamične odločbe, kot izhajajo iz navedbe, ki je bila po 1. januarju 2014 dodana v elektronske osebne spise tožečih strank, ki jih je sprejel organ Evropske komisije za imenovanja in na podlagi katerih so bili EJ in druge tožeče stranke, katerih nerazkrita imena so navedena v prilogi, razvrščeni na delovno mesto, ki znotraj Evropske komisije nosi naziv „glavni administrator v prehodnem obdobju“ in ustreza vrsti delovnega mesta iz Kadrovskih predpisov „administrator v prehodnem obdobju“, se razglasijo za nične. Evropska komisija nosi svoje stroške in naloži se ji plačilo stroškov, ki so jih priglasili EJ in druge tožeče stranke, katerih nerazkrita imena so navedena v prilogi. Svet Evropske unije nosi svoje stroške.

Povzetek

Tožbe uradnikov – Akt, ki posega v položaj – Pojem – Odločba organa za imenovanja o razvrstitvi člana iz pravne službe Komisije z nazivom AD 13 v vrsto delovnega mesta administratorja v prehodnem obdobju – Vključitev (Kadrovski predpisi, členi 45, 90(2) in 91(1), ter Priloga XIII, člen 30(2); Uredba Sveta št. 723/2004; Uredba Evropskega parlamenta in Sveta št. 1023/2013) Tožbe uradnikov – Predhodna upravna pritožba – Pritožba zoper odločitev, ki je bila uresničena s spremembo elektronskega osebnega spisa zadevne osebe – Dopustnost (Listina Evropske unije o temeljnih pravicah, člen 41; Kadrovski predpisi, člena 25(2) in 90(2), ter Priloga XIII, člen 30(2); Uredba Evropskega parlamenta in Sveta št. 1023/2013) Uradniki – Kariera – Uvedba prehodnih pravil, ki spremljajo prehod iz prejšnjega v nov sistem karier uradnikov – Pravila za razvrstitev v vrste delovnih mest – Razvrstitev uradnikov z nazivom AD 13, ki izvajajo atipične naloge – Diskrecijska pravica uprave – Meje – Spoštovanje načela enakega obravnavanja (Kadrovski predpisi, Priloga XIII, člen 30(2); Uredba Evropskega parlamenta in Sveta št. 1023/2013, uvodne izjave od 17 do 19) Uradniki – Napredovanje – Sprejetje novega sistema napredovanja – Prehod iz prejšnjega v nov sistem – Diskrecijska pravica uprave – Meje – Spoštovanje pridobljenih pravic (Kadrovski predpisi; Uredba Evropskega parlamenta in Sveta št. 1023/2013) Uradniki – Kariera – Uvedba prehodnih pravil, ki spremljajo prehod iz prejšnjega v nov sistem karier uradnikov – Pravila za razvrstitev v vrste delovnih mest – Razvrstitev uradnikov z nazivom AD 13, ki izvajajo naloge ‚člana pravne službe‘ ali ‚pravnega svetovalca‘ Komisije – Razvrstitev članov pravne službe v vrsto delovnega mesta ‚administrator v prehodnem obdobju‘ in pravnih svetovalcev v vrsto delovnega mesta ‚svetovalec ali enakovredno delovno mesto‘ – Nedopustnost – Kršitev načela enakega obravnavanja (Listina Evropske unije o temeljnih pravicah, člena 20 in 21; Kadrovski predpisi, člena 29(1) in 45, ter Priloga XIII, člen 30(2); Uredba Sveta št. 723/2004; Uredba Evropskega parlamenta in Sveta št. 1023/2013)